Vaiste mõis

Vaiste mõis (saksa keeles Waist) oli mõis Varbla kihelkonnas Läänemaal. Tänapäeval asub kunagine mõisasüda Pärnu maakonnas Lääneranna vallas.

Mõisa viimane peahoone ehitati aastatel 1881–1886. Mõisahoone varises kokku 1970.

 Vaiste mõisnikud 

Juba aastast 1382 kuulusid Vaiste, Saulepi ja Varbla maad Wilhelm Fahrensbachile. Enne Liivi sõda olid need valdused läinud Zögede perekonna kätte. Liivi sõja järel kinkis Rootsi kuningas need valdused Eestimaa asehaldurile Gustaf Banérile. Banéridele jäi mõis aastani 1661, kuni nad sattusid raskesse rahanduslikku seisu. Siis kuulus mõis Lilienfeldtide perekonnale aastani 1838. Seejärel pantisid mõisa pärijad mõisa ja lõpuks jõudis mõis Nasackinite perekonna kätte, kes valitsesid ka Varbla maid.

Omandusaastad NimiEluaastadMärkused 1382–  Wilhelm Fahrensbach  1365–1443  Oli Varbla maade omanik Vaistest Paadremani 1538–1582  Zöge suguvõsa     1582–1600  Gustaf Banér  1547–1600  Sai mõisa kingitusena Rootsi kuningalt 1600–1644  Per Banér  1588–1644  Kuni 1611 valitsesid tegelikult Per Banéri ema ja õde 1644–1661  Gustaf Persson Banér  1618–1689  Rootsi riiginõunik, sõjanõunik, feldmarssal, kindralkuberner 1661–1667  Lars Larsson von Lilienfeldt  −1667   Banérid pantisid Vaiste mõisa Lilienfeldtile 1667–1683  Anna Elisabeth Graff   Lars Larsson von Lilienfeldti lesk 1683–1684  Karl Friedrich von Lilienfeldt    Lars Larsson von Lilienfeldti poeg 1684–1696  Niklas von Preutz  1639–1696  Sai mõisa endale mõisate reduktsiooni tagajärjel 1723–1733  Karl Gustav von Lilienfeld  −1738   Sai pärast Põhjasõda isale kuulunud mõisa tagasi 1733–1739  Margarethe Sophie von Lilienfeld    Karl Gustav von Lilienfeldi venna abikaasa 1739–1750  Fromhold Heinrich von Vietinghoff  1698–1771  Margarethe Sophie von Lilienfeldi teine abikaasa 1750–1779  Heinrich Otto von Lilienfeld  1725–1779  Margarethe Sophie von Lilienfeldi poeg 1779–1794  Charlotte Catharina von Lilienfeld    Heinrich Otto von Lilienfeldi lesk 1795–1837  Johann Gustav von Lilienfeld  1762–1837  Heinrich Otto von Lilienfeldi poeg 1838–1844  Woldemar von Pistohlkors  1780–1850  Lilienfeldi pärijad pantisid mõisa 65 000 bankorubla eest 1844–1847  Caroline Martha Margarethe von Handtwig  1792–1847  Pistohlkors loovutas pandi 17 428 hõberubla eest 1847–1863  Karl Friedrich Georg Eduard von Handtwig  1824–1894  Eelmise omaniku poeg 1863–1878  Friedrich Johann Stenbock-Fermor  1818–1884  Stenbock-Fermor ostis mõisa 40 000 hõberubla eest 1878–1899  Marie von Nasackin  −1899  Ostis mõisa 68880 hõberubla eest 1899–1919  Roman von Nasackin  1860–1925  Marie von Nasackini õepoeg 1919  Eesti Vabariik    Mõis võõrandati

 Välislingid 
 Vaiste mõis Rahvusarhiivi kinnistute registris
 Saulepi valitsejad

Kategooria:Läänemaa mõisad
Kategooria:Lääneranna vald
Kategooria:Varbla kihelkond
Kategooria:Fahrensbachide mõisad
Kategooria:Banérite mõisad
Kategooria:Nasackinite mõisad
Kategooria:Lilienfeldide mõisad